PELOPONESKI RAT (431. 404.g. pr. Kr.)

Bilo je mnogo uzrok peloponeskom ratu. Nakon završetka grčko - perzijskih ratova Atena nije željela raspustiti Savez (blagajna Saveza je premještena u Atenu s otoka Dela) te su ostali polisi morali prihvatiti atensko vrhovništvo u Savezu. Osim toga, novac koji su morali uplaćivati svi članovi Saveza uglavnom je Atena koristila za svoje potrebe . Uskoro je nametnula članovima Saveza i vlastiti novac.

Gradovi Peloponeskog saveza borili su se s Atenom za zemlju, tržište i nametanje političkog sustava. Glavni izvor za Peloponeski rat je Tukidid. On navodi kao glavni uzrok rata veliki razvoj Atene i strah Peloponežana da njihov savez pod vodstvom Sparte ne izgubi važnost. Atena je za razliku od Sparte bila demokratski polis te je poticala razvoj demokracije kod Spartanaca.

Atenjani su imali veliku trgovački prevlast na Egejskom moru, a to je posebno štetilo Korintu i Megari (važnim trgovačkim gradovima Peloponeskog saveza). Atenjani su osim toga pokušali osvojiti korintsku koloniju Potideju na Halkidici što je bio povod Peloponeskog rata. U Peloponeskom ratu sudjelovale su i kolonije grčkih polisa. Atena je imala prevlast na moru, a Sparta na kopnu.

Prvi dio rata se vodio deset godina (431. – 421.g.) i završio je privremenim mirom na 30 godina. Prvi dio rata se vodio i na Peloponezu i Atici. Sparta je stekla prednost na kopnu, zauzela je Atiku. Izvršila je opsadu Atene i onemogućavala je opskrbu grada hranom. Dodatni udarac Ateni bio je uzrokovan izbijanjem kuge. Od kuge je preminuo i Periklo 429.g. pr. Kr.

Nakon smrti Perikla u Ateni slabi demokracija, uvode se novi porezi. U Ateni političku moć dobivaju DEMAGOZI (poltičari koji su sve više gledali vlastite interese nego interese naroda). Među istaknutijim demagozima bio je Alkibijad (Periklov nećak). Demagozi su između ostalog poticali ideju da Atena napadne Siciliju (Sicilska ekspedicija) kako bi onemogućili Sparti opskrbu hranom. Taj pohod Atenjana završio je neuspjehom jer su Spartanci uz pomoć Perzijanaca izgradili mornaricu i porazili atensko brodovlje. Perzijskom vladaru je priznata vlast nad grčkim gradovima u Maloj Aziji. Atena se 404.g. pr. Kr. predala.

Posljedice rata:

1. Cijela je Grčka bila oslabljena (posebno Sparta)
2. Ateni su nametnuti teški uvjeti: raspustila je mornaricu i Atenski pomorski savez, srušila je zidnine koje su je branile od neprijatelja. U vrijeme krize u Ateni je bila uvedena na nekoliko mjeseci vlast tridesetorice koji su vladali kao tirani. Međutim, njihova je vlast srušena i Atenjani su ponovo vratili stari demokratski poredak.